《玉山草堂》
元代·陆居仁

同宗入洛称三俊，累世留吴尚几家？谷水千秋书有种，昆山一片玉无瑕。

内台一笑金钗笋，羽灶当携石鼎茶。见说草堂开绿野，何人分我白鸥沙。

作者简介：松江华亭人，字宅之，号巢松翁，又号云松野褐、瑁湖居士。泰定帝泰定三年举人。不求仕进，隐居教授。工诗，与杨维桢、钱惟善交往。及殁，同葬于山麓，号三高士墓。有《云松野褐集》。